Eron riali 4 ta raqamdan mahrum bo‘lib, qayta nomlanadi. Foto: Ali Mohammadi/Bloomberg Eron majlisi (parlamenti) milliy valutaning qayta nomlanishi va denominatsiyasi haqidagi qonun loyihasini tasdiqladi. Bu haqda ijtimoiy tarmoqda Eron markaziy banki rahbari Abdunasir Himmatiy ma’lum qildi. Qonunga ko‘ra, Eron riali 4 ta noldan mahrum bo‘ladi va tuman deb atala boshlanadi. Ya’ni 10 ming rial endilikda bir tumanga teng bo‘ladi. Shu bilan birga, Himmatiy valutaning denominatsiyasi mamlakatda inflatsiyaga olib kelishi haqidagi taxminlarni rad etgan.